
ΑΙΤΙΟΛΟΓΙΚΗ ΕΚΘΕΣΗ

Βάσει του σημείου 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση
 επιτρέπεται η κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω ενός μηχανισμού ευελιξίας, στο πλαίσιο του μέγιστου ετήσιου ποσού των 500 εκατομμυρίων ευρώ πέραν των σχετικών κονδυλίων του δημοσιονομικού πλαισίου.

Οι κανόνες που εφαρμόζονται για τις συνεισφορές από το ΕΤΠ ορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου προσαρμογής στην παγκοσμιοποίηση
.

Στις 5 Μαΐου 2010, η Γαλλία υπέβαλε την αίτηση EGF/2010/015 FR/Peugeot για την επίτευξη οικονομικής συνεισφοράς tου ETΠ, κατόπιν των απολύσεων που πραγματοποιήθηκαν σε δύο θυγατρικές του ομίλου PSA Peugeot Citroën (Peugeot Citroën Automobiles et Sevelnord) στη Γαλλία.
Ύστερα από επισταμένη εξέταση της αίτησης, η Επιτροπή συμπέρανε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι χρηματοδοτικής συνεισφοράς στο πλαίσιο του εν λόγω κανονισμού.

ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ

	Βασικά στοιχεία:
	

	Αριθ. αναφοράς ΕΤΠ
	EGF/2010/015

	Κράτος μέλος
	Γαλλία

	Άρθρο 2
	α)

	Κύρια επιχείρηση
	PSA Peugeot Citroën

	Προμηθευτές και κατάντη παραγωγοί
	0

	Περίοδος αναφοράς
	1.11.2009 – 28.2.2010

	Ημερομηνία έναρξης των εξατομικευμένων υπηρεσιών
	1.1.2009

	Ημερομηνία υποβολής της αίτησης
	5.5.2010

	Απολύσεις κατά τη διάρκεια της περιόδου αναφοράς
	649

	Απολύσεις πριν και μετά την περίοδο αναφοράς
	1 440

	Σύνολο επιλέξιμων απολυμένων εργαζομένων
	2 089

	Απολυμένοι εργαζόμενοι για τους οποίους ζητείται υποστήριξη
	2 089

	Δαπάνες για τις εξατομικευμένες υπηρεσίες (σε ευρώ)
	18 352 056

	Δαπάνες για την παρέμβαση του ΕΤΠ
 (σε ευρώ)
	32 047

	Δαπάνες για την παρέμβαση του ΕΤΠ (%)
	0,17

	Συνολικός προϋπολογισμός (σε ευρώ)
	18 384 103

	Συνεισφορά του ΕΤΠ (65 %) (σε ευρώ)
	11 949 666


1.
Η αίτηση υποβλήθηκε στην Επιτροπή στις 5 Μαΐου 2010 και συμπληρώθηκε με επιπρόσθετα στοιχεία στις 13 Απριλίου 2012.

2.
Η αίτηση πληροί τους όρους για παρέμβαση του ΕΤΠ, που αναφέρονται στο άρθρο 2 στοιχείο α) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των δέκα εβδομάδων η οποία προβλέπεται στο άρθρο 5 του εν λόγω κανονισμού.

Σύνδεση των απολύσεων με τις μεγάλες διαρθρωτικές αλλαγές στη δομή του παγκόσμιου εμπορίου λόγω της παγκοσμιοποίησης ή με την παγκόσμια χρηματοπιστωτική και οικονομική κρίση

3.
Για να διαπιστωθεί η σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης, η Γαλλία προέβαλε το επιχείρημα ότι η εν λόγω κρίση, μέσω της συρρίκνωσης των προοπτικών ανάπτυξης και της επιδείνωσης των όρων δανεισμού που προκάλεσε, δημιούργησε στους ιδιώτες φόβους αναφορικά με την ασφάλεια της απασχόλησής τους και τους παρακίνησε να αναβάλουν την αγορά οχήματος. Συγχρόνως, λαμβανομένης υπόψη της υποβάθμισης της οικονομικής κατάστασης, οι επιχειρήσεις στο σύνολό τους μείωσαν επίσης τις επενδύσεις τους και, κατά συνέπεια, την ανανέωση του στόλου οχημάτων τους. Έτσι, παρά τα προσωρινά μέτρα που ελήφθησαν σε ορισμένα κράτη μέλη (παραδείγματος χάρη τα προγράμματα απόσυρσης), η ευρωπαϊκή αγορά αυτοκινήτου – ιδίως στη δυτική Ευρώπη, που αποτελεί τη σημαντικότερη αγορά για τον όμιλο PSA Peugeot Citroën
 – κατέρρευσε απότομα κατά το δεύτερο εξάμηνο του 2008, με πτώση των καταχωρίσεων ιδιωτικών και ελαφρών επαγγελματικών οχημάτων στην Ευρώπη (18 χώρες της δυτικής Ευρώπης) κατά 10,7 % το τρίτο τρίμηνο και 17 % το τέταρτο τρίμηνο του 2008, σε σχέση με την ίδια περίοδο κατά το προηγούμενο έτος. Η πτώση των πωλήσεων οχημάτων που οφείλεται στην παγκόσμια χρηματοπιστωτική και οικονομική κρίση επηρέασε άμεσα τα οικονομικά αποτελέσματα του ομίλου PSA Peugeot Citroën, που κατέγραψε ζημιές 344 εκατομμυρίων ευρώ το 2008 ενώ εμφάνιζε ακόμη κέρδη (731 εκατομμύρια ευρώ) στα τέλη του πρώτου εξαμήνου του ίδιου έτους. 
Για να υπερνικήσει αυτή την συγκυριακή κρίση, ο όμιλος PSA Peugeot Citroën κατά πρώτον περιόρισε δραστικά την προσφυγή σε προσωρινό εργατικό δυναμικό και θέσπισε προσωρινά μέτρα (π.χ.: υπολογισμός του χρόνου εργασίας σε ετήσια βάση, μερική ανεργία) ώστε να μειώσει την παραγωγή του διατηρώντας συγχρόνως τους εργαζομένους του στην εργασία τους. Όταν φάνηκε ότι τα εν λόγω μέτρα δεν αρκούσαν για να του επιτρέψουν να αντιμετωπίσει την πτώση των πωλήσεων οχημάτων, ο όμιλος PSA Peugeot Citroën επέλεξε να εφαρμόσει ένα πρόγραμμα εθελουσίας εξόδου. 
4.
Εξάλλου, ανταποκρινόμενη σε προηγούμενα αιτήματα σχετικά με τον τομέα της αυτοκινητοβιομηχανίας
 
, η Επιτροπή αναγνώρισε ήδη ότι ο όμιλος είχε ήδη σοβαρά πληγεί από την χρηματοπιστωτική κρίση που προκάλεσε την επιβράδυνση της οικονομίας, καθόσον το 60 έως 80 % (ανάλογα με το κράτος μέλος) των καινούργιων οχημάτων που πωλούνται στην Ευρώπη αγοράζονται με πίστωση
. Κατά το δεύτερο τρίμηνο του 2009 καταγράφεται μείωση κατά 39,5 % του συνολικού αριθμού οχημάτων που παρήχθησαν στην Ευρωπαϊκή Ένωση σε σχέση με το προηγούμενο έτος. Η κρίση έπληξε βαρέως τους κυριότερους ευρωπαίους κατασκευαστές αυτοκινήτων και τους προμηθευτές τους
.

Αναφορά του αριθμού των απολύσεων και συμμόρφωση με τα κριτήρια του άρθρου 2 στοιχείο α)

5.
Η Γαλλία υπέβαλε την αίτηση αυτή με βάση το κριτήριο παρέμβασης του άρθρου 2 στοιχείο α) του κανονισμού (ΕΚ) αριθ. 1927/2006, που απαιτεί τουλάχιστον 500 απολύσεις σε χρονικό διάστημα τεσσάρων μηνών σε επιχείρηση κράτους μέλους, συμπεριλαμβανομένων των εργαζομένων τους οποίους απολύουν οι προμηθευτές της ή οι παραγωγοί των επόμενων σταδίων του προϊόντος.

6.
Η αίτηση αναφέρει 649 απολύσεις που πραγματοποιήθηκαν από τον όμιλο PSA Peugeot Citroën κατά την περίοδο αναφοράς των τεσσάρων μηνών που περιλαμβάνεται μεταξύ της 1ης Νοεμβρίου 2009 και της 28ης Φεβρουαρίου 2010. Η αίτηση αναφέρει επίσης άλλες 1 440 απολύσεις που προέκυψαν από το ίδιο πρόγραμμα απολύσεων με βάση την εθελούσια έξοδο και πραγματοποιήθηκαν επίσης από τον όμιλο PSA Peugeot Citroën, αλλά εκτός της περιόδου αναφοράς. Όλες αυτές οι απολύσεις υπολογίστηκαν σύμφωνα με το άρθρο 2 δεύτερο εδάφιο πρώτη περίπτωση του κανονισμού (ΕΚ) αριθ. 1927/2006.

Εξήγηση της απρόβλεπτης φύσης των εν λόγω απολύσεων

7.
Οι γαλλικές αρχές προέβαλαν το επιχείρημα ότι η διεθνής χρηματοπιστωτική κρίση προκάλεσε αιφνίδια κατάρρευση των προοπτικών παραγωγής οχημάτων από τον όμιλο PSA Peugeot Citroën. Ο όμιλος είχε σημειώσει επιτάχυνση της ανάπτυξης των πωλήσεών του κατά το 2007 (1,7 % κατά το πρώτο τρίμηνο και 6,2 % κατά το δεύτερο, σε σχέση με την ίδια περίοδο του προηγούμενου έτους). Προέβλεπε λοιπόν ότι κατά το 2008 θα παρουσίαζε συγκρίσιμη θετική τάση. Όμως, η παγκόσμια χρηματοπιστωτική και οικονομική κρίση – της οποίας δεν είχαν προβλεφθεί ούτε η εμφάνιση ούτε οι επιπτώσεις – ακύρωσε πλήρως τις θετικές προοπτικές του ομίλου, χωρίς αυτός να μπορέσει να προετοιμαστεί για κάτι τέτοιο.
Ταυτοποίηση των επιχειρήσεων που προέβησαν σε απολύσεις και των εργαζομένων για τους οποίους ζητείται ενίσχυση

8.
Η αίτηση αφορά 649 απολύσεις που πραγματοποιήθηκαν στις δύο θυγατρικές του ομίλου PSA Peugeot Citroën (Peugeot Citroën Automobiles et Sevelnord).

	Επωνυμία επιχείρησης
	Αριθμός απολύσεων κατά την περίοδο αναφοράς

	Peugeot Citroën Automobiles
	630

	Sevelnord
	19

	Σύνολο
	649


Σύμφωνα με το άρθρο 3α στοιχείο β) του κανονισμού (ΕΚ) αριθ. 1927/2006, εκτός από τους εργαζόμενους που απολύθηκαν κατά την περίοδο αναφοράς, 1 440 εργαζόμενοι που απολύθηκαν από τις ίδιες επιχειρήσεις πριν και μετά την προαναφερθείσα περίοδο σύμφωνα με το ίδιο πρόγραμμα απολύσεων που στηριζόταν στην εθελούσια έξοδο, καλύπτονται επίσης από τα μέτρα ενίσχυσης. Ο συνολικός αριθμός των εργαζομένων που δύνανται να επωφεληθούν του συγχρηματοδοτούμενου συντονισμένου συνόλου εξατομικευμένων υπηρεσιών ανέρχεται λοιπόν σε 2 089.

9.
Η κατανομή των εργαζομένων για τους οποίους ζητείται ενίσχυση έχει ως εξής:

	Κατηγορία
	Αριθμός
	Ποσοστό

	Άνδρες 
	1 623
	77,69

	Γυναίκες
	466
	22,31

	Πολίτες της ΕΕ
	2 028
	97,08

	Υπήκοοι τρίτων χωρών
	61
	2,92

	Ηλικίας 15-24 ετών
	13
	0,62

	Ηλικίας 25-54 ετών
	1 208
	57,83

	Ηλικίας 55-64 ετών
	868
	41,55

	> 64 ετών
	0
	0,00


10.
 Μεταξύ των δικαιούχων εργαζομένων περιλαμβάνονται 108 (5,2 %) που πάσχουν από πρόβλημα υγείας ή αναπηρία μακράς διαρκείας. 

11.
Από πλευράς επαγγελματικών κατηγοριών, η κατανομή έχει ως εξής:

	Κατηγορία
	Αριθμός
	Ποσοστό

	Διευθυντικά στελέχη
	344
	16,47

	Υπάλληλοι, τεχνικοί και κατώτερα τεχνικά στελέχη 
	494
	23,65

	Εργάτες
	1 251
	59,89


12.
Σύμφωνα με το άρθρο 7 του κανονισμού (ΕΚ) αριθ. 1927/2006, η Γαλλία διαβεβαίωσε ότι εφαρμόστηκε πολιτική ισότητας μεταξύ γυναικών και ανδρών και ότι τηρήθηκε η αρχή της μη διάκρισης, πράγμα που θα εξακολουθήσει να γίνεται και κατά τα διάφορα στάδια της παρέμβασης του ΕΤΠ, και ιδίως όσον αφορά την πρόσβαση στο εν λόγω Ταμείο.

Περιγραφή της θιγόμενης περιοχής και των αρχών και ενδιαφερόμενων παραγόντων της

13.
Οι απολύσεις που αφορά η παρούσα αίτηση καλύπτουν δέκα γαλλικές περιφέρειες, ευρισκόμενες στο μεγαλύτερο ποσοστό τους στο βόρειο ήμισυ της επικράτειας. Πάντως, η εν λόγω εθελούσια έξοδος πλήττει ειδικότερα την Βρετάνη (32 % των αποχωρήσεων με εθελούσια έξοδο), την Ile-de-France (25 %) και την Franche-Comté (13 %).

14.
Η αρμόδια αρχή είναι το υπουργείο εργασίας, απασχόλησης και υγείας και ειδικότερα η γενική αντιπροσωπεία απασχόλησης και επαγγελματικής κατάρτισης. Οι λοιποί συμμετέχοντες σε τοπική βάση είναι οι περιφερειακοί διευθυντές επιχειρήσεων, ανταγωνισμού, κατανάλωσης, εργασίας και απασχόλησης καθώς και οι τοπικές τους διοικητικές μονάδες. Ο ίδιος ο όμιλος PSA Peugeot Citroën αποτελεί επίσης έναν μείζονος σημασίας παράγοντα και θα συντονίσει το μηχανισμό.
Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο

15.
Το πρόγραμμα αποχώρησης με εθελούσια έξοδο του ομίλου PSA Peugeot Citroën αφορά κατά κύριο λόγο τις ακόλουθες τέσσερις γαλλικές περιφέρειες, κατά τάξη μεγέθους:

· τη Βρετάνη (1 473 απολύσεις): Η μονάδα της Rennes είναι εγκατεστημένη σε μια ζώνη απασχόλησης που εμφανίζει χαμηλότερο επίπεδο ανεργίας από τον εθνικό μέσο όρο (αντίστοιχα 7 % και 9,3 % το 2011), αλλά στην οποία ο όμιλος PSA Peugeot Citroën είναι ο πρώτος εργοδότης·
· την Franche-Comté (803 απολύσεις): Οι μονάδες στο Sochaux και στο Vesoul είναι εγκατεστημένες σε ζώνη απασχόλησης της οποίας το επίπεδο ανεργίας (12,2 % το 2011) είναι σημαντικά υψηλότερο του εθνικού μέσου όρου. Αυτή η περιοχή, ιστορικά χαρακτηριζόμενη από την βιομηχανία γενικά και την αυτοκινητοβιομηχανία ειδικότερα, έχει πληγεί σοβαρά από την οικονομική κρίση·
· την Île-de-France (515 δικαιούχοι εργαζόμενοι): Οι μονάδες στην Île-de-France είναι συγκεντρωμένες σε μια ζώνη απασχόλησης, όπου το επίπεδο ανεργίας (8,4 % το 2011) έχει την τάση να είναι χαμηλότερο εκείνου της μητροπολιτικής Γαλλίας αλλά όπου η απασχόληση στον βιομηχανικό τομέα μειώνεται με ρυθμό εντονότερο από εκείνο των λοιπών γαλλικών περιφερειών. Έτσι, μεταξύ 1999 και 2008, οι θέσεις απασχόλησης της βιομηχανίας στην Île-deFrance μειώθηκαν κατά 2,5 % ετησίως κατά μέσο όρο, έναντι 1,4 % στην υπόλοιπη Γαλλία
· 
· την Αλσατία (428 απολύσεις): Η μονάδα της Mulhouse είναι εγκατεστημένη σε μια ζώνη απασχόλησης που έχει έντονα πληγεί από την ανεργία (11,5 % το 2011). Η περιοχή αυτή πάσχει από ταχεία μείωση της απασχόλησης στη βιομηχανία (- 4,7 % μεταξύ 2003 και 2007). Ο όμιλος PSA Peugeot Citroën αποτελεί τον κυριότερο εργοδότη της περιφέρειας·
· τη Λωρραίνη (400 απολύσεις): Οι μονάδες του Metz και του Tremery είναι εγκατεστημένες σε μια ζώνη απασχόλησης της οποίας το επίπεδο ανεργίας (10,5 % το 2011) είναι ανώτερο του εθνικού μέσου όρου. Η περιοχή αυτή είναι ουσιαστικά στραμμένη προς τον τριτογενή τομέα, αλλά επηρεάζεται από μια επίμονη μείωση της απασχόλησης στη βιομηχανία (- 1,76 % μεταξύ 2003 και 2007). Ο όμιλος PSA Peugeot Citroën, με τις δύο μονάδες του, είναι ο σημαντικότερος εργοδότης ιδιωτικού τομέα στην περιφέρεια.
16.
Το πρόγραμμα αποχώρησης με εθελούσια έξοδο του ομίλου PSA Peugeot Citroën έχει επίσης επηρεάσει, αλλά σε μικρότερο βαθμό, τις περιφέρειες Nord-Pas-de-Calais (142 δικαιούχοι εργαζόμενοι), της Πικαρδίας (50 δικαιούχοι εργαζόμενοι), της Κάτω Νορμανδίας (37 δικαιούχοι εργαζόμενοι), της Οβέρνης (16 δικαιούχοι εργαζόμενοι) και του Centre (3 δικαιούχοι εργαζόμενοι).

17.
Απασχολώντας άνω των χιλίων εργαζομένων, η θυγατρική Peugeot Citroën Automobiles του ομίλου PSA Peugeot Citroën οφείλει να συνεισφέρει στην αναζωογόνηση των εν λόγω περιφερειών, δυνάμει του άρθρου L1233-84 του Κώδικα Εργασίας. Αυτό σημαίνει ότι η επιχείρηση θα συμβάλει στη δημιουργία νέων δραστηριοτήτων και νέων θέσεων εργασίας, κατά τρόπο ώστε να μετριαστούν οι επιπτώσεις των απολύσεων στις εν λόγω περιφέρειες.
Συντονισμένη δέσμη εξατομικευμένων υπηρεσιών προς χρηματοδότηση, λεπτομερής περιγραφή των εκτιμώμενων δαπανών και συμπληρωματικότητα με ενέργειες που χρηματοδοτούνται από τα διαρθρωτικά ταμεία

18.
Το πρόγραμμα αποχώρησης με εθελούσια έξοδο που αναλήφθηκε από μέρους του ομίλου PSA Peugeot Citroën την 1η Ιανουαρίου 2009 είχε ως στόχο να βοηθήσει τους 5 100 εργαζομένους που αφορούσε. Μέχρι τις 31 Μαρτίου 2010 καθένας από τους εν λόγω εργαζόμενους μπορούσε να επιλέξει ένα από τα ακόλουθα:

1) Το επαγγελματικό ή ατομικό σχέδιο: Το μέτρο αυτό απευθύνεται στους εργαζόμενους, των οποίων το σχέδιο επανένταξης είναι ώριμο (παραδείγματος χάρη εκείνους που έχουν ήδη υπόψη τους το μελλοντικό τους τομέα επαγγελματικής δραστηριότητας ή τον εργοδότη), αλλά που χρειάζονται μια χρονικά περιορισμένη συνδρομή (από έναν έως τρεις μήνες) για να επιτύχουν τον στόχο τους. Αυτή η συνδρομή λαμβάνει συγκεκριμένα τη μορφή συμβουλών, μαθημάτων κατάρτισης ή βοήθειας για τη δημιουργία ή εξαγορά επιχείρησης. Εκατόν δεκατρείς εργαζόμενοι επέλεξαν το επαγγελματικό ή ατομικό σχέδιο· 
2) Η άδεια επανένταξης: Το μέτρο αυτό απευθύνεται στους εργαζομένους που δεν διαθέτουν ακόμη ακριβές σχέδιο επανένταξης κατά τη στιγμή της εθελουσίας αποχώρησής τους και οι οποίοι επιθυμούν να επωφεληθούν, επί μία περίοδο που δύναται να φθάσει τους εννέα μήνες, των μέτρων αναπροσαρμογής, λήψης συμβουλών, προσανατολισμού ή βοήθειας για τη δημιουργία ή εξαγορά επιχείρησης. Χίλιοι τριακόσιοι εξήντα εννέα εργαζόμενοι επέλεξαν την άδεια επανένταξης· 
3) Η δημιουργία ή εξαγορά επιχείρησης: Το μέτρο αυτό απευθύνεται στους εργαζόμενους, των οποίων το σχέδιο επανένταξης συνίσταται στην δημιουργία ή εξαγορά επιχείρησης, χωρίς να χρειάζονται συνδρομή στα διαβήματα τους. Εξακόσιοι επτά εργαζόμενοι επέλεξαν τη δημιουργία ή εξαγορά επιχείρησης· 
4) Η εθελούσια αποχώρηση σε συνταξιοδότηση· 
5) Η βοήθεια για επιστροφή στη χώρα προέλευσης· 
6) Η βοήθεια για εσωτερική κινητικότητα· 
7) Η βοήθεια για άδεια μακράς διαρκείας .

Η αίτηση παρέμβασης του ΕΤΠ έχει στόχο να βοηθήσει ένα σύνολο 2 089 εργαζομένων που επέλεξαν τα τρία πρώτα μέτρα που περιγράφονται παραπάνω, ήτοι το επαγγελματικό ή ατομικό σχέδιο (113 εργαζόμενοι), την άδεια επανένταξης (1 369 εργαζόμενοι ) και την δημιουργία ή εξαγορά επιχείρησης (607 εργαζόμενοι).

Αναφορικά με την άδεια επανένταξης, το άρθρο L1233-71 του Κώδικα Εργασίας προβλέπει ότι μια επιχείρηση που απασχολεί άνω των χιλίων ατόμων οφείλει να προτείνει τα μέτρα που ορίζονται σ’αυτόν για μια ελάχιστη διάρκεια τεσσάρων μηνών και μέγιστη εννέα μηνών. Σύμφωνα με την προαναφερθείσα νομοθεσία, η περίοδος που περιλαμβάνεται μεταξύ του πέμπτου και του ενάτου μήνα είναι προαιρετική και δύναται να αποτελέσει το αντικείμενο συνεισφοράς του ΕΤΠ όπως προβλέπεται στο άρθρο 6 παράγραφος 1 του κανονισμού για τη σύσταση του Ταμείου. Ο όμιλος PSA Peugeot Citroën αποφάσισε να προτείνει το εν λόγω μέτρο για μέγιστη περίοδο εννέα μηνών, ανάλογα με τη θέση που κατέχει ο εργαζόμενος, την αρχαιότητά του και τον τόπο εργασίας του. Η αίτηση δεν προβλέπει καμία συνεισφορά σχετική με την άδεια επανένταξης για τους τέσσερις πρώτους μήνες του προγράμματος, που αντιστοιχούν στην ελάχιστη διάρκεια που προβλέπεται από το νόμο και αποκλείει επίσης όλες τις περιόδους κατά τη διάρκεια των οποίων οι εργαζόμενοι είναι καλυμμένοι από την προειδοποίηση απόλυσής τους.
19.
Προτείνονται τα μέτρα που παρουσιάζονται παρακάτω και το σύνολο αυτών αποτελεί ένα συντονισμένο σύνολο εξατομικευμένων υπηρεσιών που προορίζονται να επιτρέψουν την επαγγελματική επανένταξη των 2 089 ενδιαφερομένων εργαζομένων.
· Γραφεία Απασχόλησης - Κινητικότητας: Τα εν λόγω γραφεία, 24 συνολικά, παρέχουν συμβουλές προσανατολισμού σε θέματα αναζήτησης απασχόλησης και προσφοράς καταρτίσεων, παρέχουν την πρόσβαση στις καταρτίσεις και προσφέρουν συμβουλές σε θέματα δημιουργίας επιχειρήσεων (παραδείγματος χάρη, αναζήτηση χρηματοδότησης, εκπόνηση σχεδίου ανάπτυξης, εισαγωγή στη διαχείριση…). Τα γραφεία αποτελούνται από μισθωτούς του ομίλου PSA Peugeot Citroën, υποστηριζόμενους από εξωτερικούς παρεμβαίνοντες που ανήκουν σε γραφεία παροχής συμβουλών. Οι δραστηριότητες τους συντονίζονται και εμψυχώνονται από ένα κεντρικό γραφείο. Οι υπηρεσίες τους προτείνονται στο σύνολο των μισθωτών δικαιούχων βοήθειας από το ΕΤΠ.
· Κατάρτιση για άδεια επανένταξης: Οι εργαζόμενοι που έχουν επιλέξει την άδεια επανένταξης λαμβάνουν μαθήματα κατάρτισης προσαρμοσμένα στις ανάγκες τους, όπως αυτές έχουν προσδιοριστεί από το Γραφείο Απασχόλησης- Κινητικότητας (παραδείγματος χάρη συνδρομή στην πληροφορική, μαθήματα αγγλικής γλώσσας…). Η διάρκεια των εν λόγω καταρτίσεων δύναται να υπερβεί τους εννέα μήνες άδειας επανένταξης που προβλέπονται αν αυτές συμπεριλαμβάνονται στην διαδρομή κατάρτισης που αποφασίστηκε με το γραφείο επανένταξης.
· Κατάρτιση για επαγγελματικό ή ατομικό σχέδιο: Οι εργαζόμενοι που έχουν επιλέξει το επαγγελματικό ή ατομικό σχέδιο παρακολουθούν μαθήματα κατάρτισης προσαρμοσμένα στην υλοποίηση του σχεδίου τους (παραδείγματος χάρη, ξυλουργική, εργονομική μεθοδολογία, διακοσμητική ζωγραφική…).
· Κατάρτιση για τη δημιουργία ή την εξαγορά επιχείρησης: Οι εργαζόμενοι που έχουν επιλέξει τη δημιουργία ή την εξαγορά επιχείρησης παρακολουθούν μαθήματα κατάρτισης προσαρμοσμένα στην υλοποίηση του σχεδίου τους (παραδείγματος χάρη λογιστική, κατάρτιση στην διεύθυνση μιας επιχείρησης …).

· Επίδομα άδειας επανένταξης: Το μηνιαίο αυτό επίδομα, που καταβάλλεται μέχρι το τέλος της άδειας επανένταξης, ανέρχεται σε 65 % του τελευταίου μισθού του εργαζομένου. Το ποσό αυτό υπολογίζεται με βάση την υπόθεση συμμετοχής πλήρους απασχόλησης των εργαζομένων σε ενεργά μέτρα της αγοράς εργασίας· αν η συμμετοχή αυτή είναι μικρότερη, το ΕΤΠ θα καταβάλει στους εργαζόμενους επίδομα υπολογισμένο αναλογικά με την πραγματική τους συμμετοχή.

· Υποστήριξη για τη σύσταση επιχείρησης: Το μέτρο αυτό προσφέρεται συγχρόνως στους εργαζομένους που έχουν επιλέξει το επαγγελματικό ή ατομικό σχέδιο ή την άδεια επανένταξης. Αυτό συνίσταται, ανάλογα με τις ανάγκες των ενδιαφερομένων εργαζομένων, σε:
· επιχορήγηση 6 000 ευρώ που καταβάλλεται σε δύο δόσεις (το πρώτο ήμισυ με την υποβολή αποδεικτικού δημιουργίας ή εξαγοράς επιχείρησης και το υπόλοιπο με την υποβολή αποδεικτικών στοιχείων σύμφωνα με τα οποία η επιχείρηση συνεχίζει να ασκεί πραγματική δραστηριότητα έξι μήνες μετά την καταχώρισή της). 
· μια τοπική αποζημίωση απασχόλησης 2000 ευρώ, που καταβάλλεται αν η δημιουργία ή εξαγορά επιχειρήσεων λαμβάνει χώρα εντός της περιοχής απασχόλησης του αρχικού τόπου εργασίας του εργαζομένου που εγκατέλειψε τον όμιλο PSA Peugeot Citroën· 
· αποζημίωση υποστήριξης της απασχόλησης 1000 ευρώ ανά θέση εργασίας πλήρους απασχόλησης που δημιουργείται, εντός του ορίου δυο δημιουργούμενων θέσεων απασχόλησης· 
· επιστρεφόμενο δάνειο 15 000 ευρώ με μηδενικό επιτόκιο. Το κόστος αυτού και μόνο του μέτρου εκτιμάται σε 2 900 ευρώ. Το κόστος αυτό αντιστοιχεί στα τέλη συγκρότησης του φακέλου και στους τόκους του δανείου όπως έχουν εκ νέου χρεωθεί στην επιχείρηση από το ενδιαφερόμενο πιστωτικό ίδρυμα.
20.
Οι δαπάνες κινητοποίησης του ΕΤΠ, που συμπεριλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν τις δραστηριότητες προπαρασκευής της αίτησης συνεισφοράς, διαχείρισης, πληροφόρησης, δημοσιότητας καθώς και ελέγχου της εφαρμογής του Ταμείου.
Οι δραστηριότητες πληροφόρησης που προτείνονται από τη Γαλλία περιλαμβάνουν την δημοσίευση πολλών άρθρων σχετικά με την αίτηση συνεισφοράς του ΕΤΠ στα μέσα ενημέρωσης του ομίλου PSA Peugeot Citroën και στο Ίντρανετ της υπηρεσίας ανθρώπινων πόρων, καθώς και την διάθεση αφισών παρουσίασης του Ταμείου στις εγκαταστάσεις του ομίλου. Αφετέρου, οι αφίσες και τα φυλλάδια που δημιουργήθηκαν από την Επιτροπή σχετικά με την παρέμβαση του ΕΤΠ διαδόθηκαν στα τοπικά κέντρα πληροφόρησης και στα Γραφεία Απασχόλησης - Κινητικότητας. Η πρόταση της Γαλλίας προβλέπει επίσης τη διάδοση μιας εξωτερικής ανακοίνωσης μετά την έγκριση της αίτησης από την Επιτροπή.
Εξάλλου, οι γαλλικές αρχές εξήγησαν ότι τα χαμηλά ποσά που προβλέπονται για τα μέτρα διαχείρισης και ελέγχου οφείλονται στο γεγονός ότι δεν ανανεώνονται οι δραστηριότητες που ούτως ή άλλως πρόκειται για εκτελεστούν στο πλαίσιο της διαχείρισης από μέρους του κράτους. 
21.
Οι εξατομικευμένες υπηρεσίες που παρουσίασαν οι γαλλικές αρχές αποτελούν ενεργά μέτρα της αγοράς εργασίας, στο πλαίσιο των επιλέξιμων δράσεων που ορίζονται στο άρθρο 3 του κανονισμού (ΕΚ) αριθ. 1927/2006. Οι γαλλικές αρχές εκτιμούν το συνολικό κόστος αυτών των υπηρεσιών σε 18 352 056 ευρώ και τις δαπάνες για τη χρήση του ΕΤΠ σε 32 047 ευρώ (0,17 % του συνολικού ποσού). Η συνολική συνεισφορά που ζητείται από το ΕΤΠ είναι 11 949 666 ευρώ (65 % του συνολικού κόστους).

	Ενέργειες
	Εκτιμώμενος αριθμός εργαζομένων για τους οποίους ζητείται ενίσχυση
	Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ)
	Συνολικό κόστος (ΕΤΠ και εθνική συγχρηματοδότηση) (σε ευρώ)


	Εξατομικευμένες υπηρεσίες (άρθρο 3 πρώτο εδάφιο του κανονισμού (EΚ) αριθ. 1927/2006)

	Γραφεία Απασχόλησης- Κινητικότητας
	2 089
	981,43
	2 050 206

	Κατάρτιση για άδεια επανένταξης
	700
	3 684,59
	2 579 213

	Κατάρτιση για επαγγελματικό ή ατομικό σχέδιο
	68
	3 131,38
	212 934

	Κατάρτιση για δημιουργία ή εξαγορά επιχείρησης 
	304
	3 634,12
	1 104 773

	Επίδομα άδειας επανένταξης
	1 080
	5 105,18
	5 513 593

	Υποστήριξη για τη σύσταση επιχείρησης
	924
	7 458,16
	6 891 337

	Υποσύνολο «εξατομικευμένων υπηρεσιών»
	
	18 352 056

	Δαπάνες κινητοποίησης του ΕΤΠ (άρθρο 3 τρίτο εδάφιο του κανονισμού (ΕΚ) αριθ. 1927/2006)

	Προπαρασκευή και παρακολούθηση
	
	17 047

	Οργάνωση, έλεγχος και ιχνηλασιμότητα των δεδομένων 
	
	15 000

	Υποσύνολο δαπανών για τη χρήση του ΕΤΠ
	
	32 047

	Σύνολο εκτιμώμενου κόστους
	
	18 384 103

	Συνεισφορά ΕΤΠ (65 % των συνολικών δαπανών)
	
	11 949 666


22.
 Η Γαλλία επιβεβαιώνει τη συμπληρωματικότητα των μέτρων που περιγράφονται παραπάνω με τις ενέργειες που χρηματοδοτούνται από τα διαρθρωτικά ταμεία και εγγυάται τον αποκλεισμό περίπτωσης διπλής χρηματοδότησης δεδομένου ότι δεν αποτελούν αντικείμενο καμιάς άλλης ενίσχυσης, είτε προερχόμενης από την Ευρωπαϊκή Ένωση είτε από το γαλλικό κράτος. Μια σύμβαση μεταξύ του γαλλικού κράτους και του ομίλου PSA Peugeot Citroën επιβεβαιώνει την υποχρέωση εγγύησης της μη διπλής χρηματοδότησης.

Ημερομηνία κατά την οποία ξεκίνησαν ή σχεδιάζεται να ξεκινήσουν εξατομικευμένες υπηρεσίες για τους θιγόμενους εργαζομένους

23.
Η Γαλλία άρχισε να παρέχει στους ενδιαφερόμενους εργαζομένους τις εξατομικευμένες υπηρεσίες που περιέχονται στο συντονισμένο σύνολο που προτάθηκε για συγχρηματοδότηση από το ΕΤΠ την 1η Ιανουαρίου 2009, ημερομηνία κατά την οποία οι ενδιαφερόμενοι εργαζόμενοι άρχισαν να επωφελούνται του συνόλου των μέτρων που προβλέπονται από το σχέδιο αποχώρησης με εθελούσια έξοδο. Συνεπώς, η ημερομηνία αυτή αποτελεί την αφετηρία της περιόδου επιλεξιμότητας για κάθε βοήθεια που θα μπορούσε να χορηγηθεί από το EΤΠ.

Διαδικασίες για τη διαβούλευση με τους κοινωνικούς εταίρους

24.
Στις 2 Δεκεμβρίου 2008, η κεντρική επιτροπή επιχείρησης συνεδρίασε εκτάκτως για να συζητήσει το σχέδιο του προγράμματος προσκλήσεις για εθελούσια έξοδο που προβλέπεται από τον όμιλο PSA Peugeot Citroën. Η κεντρική επιτροπή επιχείρησης συνεδρίασε στη συνέχεια κατ’επανάληψη στη διάρκεια του 2009, ειδικότερα για να αξιολογήσει την υλοποίηση του προγράμματος και να συντάξει τον απολογισμό του. Η κατάθεση μιας αίτησης συνεισφοράς του ΕΤΠ ανακοινώθηκε κατά την διάρκεια μιας έκτακτης συνεδρίασης της κεντρικής επιτροπής επιχείρησης στις 20 Απριλίου 2010. Εξάλλου, οι συνδικαλιστικές οργανώσεις ενημερώνονταν σε τακτική βάση αναφορικά με την υλοποίηση των μέτρων. 

25.
Οι γαλλικές αρχές επιβεβαίωσαν ότι πληρούνται οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις.

Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας

26.
Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι γαλλικές αρχές στην αίτησή τους:

· διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που αποτελούν ευθύνη των επιχειρήσεων βάσει της εθνικής νομοθεσίας ή συλλογικών συμβάσεων·

· κατέδειξαν ότι τα μέτρα αποσκοπούσαν στην παροχή στήριξης στους θιγόμενους εργαζομένους και όχι στην αναδιάρθρωση επιχειρήσεων ή κλάδων δραστηριότητας·

· επιβεβαίωσαν ότι οι προαναφερόμενες επιλέξιμες ενέργειες δεν λαμβάνουν ενίσχυση από άλλα χρηματοδοτικά μέσα της ΕΕ.

Συστήματα διαχείρισης και ελέγχου 

27.
Η Γαλλία γνωστοποίησε στην Επιτροπή ότι την οικονομική συνεισφορά θα διαχειρίζεται η υπηρεσία του Εθνικού Ταμείου Απασχόλησης (FNE) που υπάγεται στην Γενική Αντιπροσωπεία Απασχόλησης και Επαγγελματικής Κατάρτισης (DGEFP) του Υπουργείου Εργασίας, Απασχόλησης και Υγείας. Τις πληρωμές θα διαχειρίζεται η Υπηρεσία Δημοσιονομικών, Προϋπολογισμού και Διαχειριστικού Διαλόγου (MFBDG) του Τμήματος Δημοσιονομικών, Διαλόγου και Διαχειριστικού Ελέγχου του εν λόγω υπουργείου. Οι λογιστικοί και λοιποί έλεγχοι θα εκτελούνται από την Υπηρεσία Οργάνωσης Ελέγχων (MOC) της Υποδιεύθυνσης Πολιτικών Κατάρτισης και Ελέγχου του υπόψη Υπουργείου. Οι πιστοποιήσεις θα παρέχονται από το Κέντρο Πιστοποίησης της Γενικής Διεύθυνσης Δημόσιων Οικονομικών. 

Χρηματοδότηση

28.
Με βάση την αίτηση της Γαλλίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για την παρέμβαση του ΕΤΠ) ανέρχεται σε 11 949 666 ευρώ, ποσό που αντιπροσωπεύει το 65% του συνολικού κόστους. Η βοήθεια που προτείνει η Επιτροπή βάσει του Ταμείου στηρίζεται στις πληροφορίες που χορήγησε η Γαλλία.

29.
Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ που καθορίζεται σύμφωνα με το άρθρο 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή των πιστώσεων, η Επιτροπή προτείνει την παρέμβαση του ΕΤΠ για το σύνολο του προαναφερόμενου ποσού, το οποίο θα διατεθεί στο πλαίσιο του τομέα 1α του δημοσιονομικού πλαισίου.

30.
Η συνεισφορά που προτείνεται θα αφήσει διαθέσιμο πάνω από το ένα τέταρτο του μέγιστου ετήσιου ποσού που προορίζεται για το ΕΤΠ για την κάλυψη αναγκών που ενδέχεται να προκύψουν κατά τους τελευταίους τέσσερις μήνες του έτους, όπως απαιτείται από το άρθρο 12 παράγραφος 6 του κανονισμού (ΕΚ) αριθ. 1927/2006.

31.
Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο σκελών της αρμόδιας για τον προϋπολογισμό αρχής ως προς την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο σκέλη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο σκέλος και την Επιτροπή σχετικά με τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη.

32.
Η Επιτροπή υποβάλλει χωριστά αίτηση έγκρισης μεταφοράς για να εγγραφούν στον προϋπολογισμό του 2012 ειδικές πιστώσεις ανάληψης υποχρεώσεων, όπως απαιτείται από το σημείο 28 της διοργανικής συμφωνίας της 17ης Μαΐου 2006.

Πηγή των πιστώσεων πληρωμών 

33.
Οι πιστώσεις που είναι εγγεγραμμένες στη γραμμή του προϋπολογισμού του ΕΤΠ θα χρησιμοποιηθούν για την χρηματοδότηση του ποσού των 11 949 666 ευρώ που απαιτούνται για την παρούσα αίτηση.
Πρόταση
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/015 FR/Peugeot από τη Γαλλία)
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για τη λειτουργία της Ευρωπαϊκής Ένωσης,

Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τη δημοσιονομική πειθαρχία και τη χρηστή δημοσιονομική διαχείριση
, και συγκεκριμένα το σημείο 28,

Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση
, και ιδίως το άρθρο 12 παράγραφος 3,

Έχοντας υπόψη την πρόταση της Ευρωπαϊκής Επιτροπής
,

Εκτιμώντας τα ακόλουθα:

(1)
Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη δομή του παγκόσμιου εμπορίου και για να τους βοηθήσει να επανενταχθούν στην αγορά εργασίας.

(2)
Για τις αιτήσεις που υποβάλλονται από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ επεκτάθηκε, ώστε να περιλαμβάνει και ενίσχυση εργαζομένων, η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

(3)
Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι το ετήσιο ανώτατο όριο των 500 εκατομμυρίων ευρώ.

(4)
Στις 5 Μαΐου 2010 η Γαλλία υπέβαλε αίτηση για κινητοποίηση του ΕΤΠ όσον αφορά τις απολύσεις στον όμιλο PSA Peugeot Citroën στη Γαλλία, την οποία συμπλήρωσε με πρόσθετες πληροφορίες έως τις 13 Απριλίου 2012. Η εν λόγω αίτηση πληροί τις απαιτήσεις που ισχύουν για τον καθορισμό του ποσού των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 11 949 666 ευρώ.

(5)
Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Γαλλία,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή ποσού 11 949 666 ευρώ σε πιστώσεις ανάληψης υποχρεώσεων και σε πιστώσεις πληρωμών.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες,
Για το Ευρωπαϊκό Κοινοβούλιο
Για το Συμβούλιο

Ο Πρόεδρος
Ο Πρόεδρος

�	ΕΕ C 139 της 14.6.2006, σ. 1.


�	ΕΕ L 406 της 30.12.2006, σ. 1.


�	Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006.


�	Η ευρωπαϊκή αγορά, υπό την ευρεία της έννοια (30 χώρες), αντιπροσωπεύει το 74% των πωλήσεων της μάρκας Peugeot και το 80% εκείνων της μάρκας Citroën.


�	COM(2011) 664 της 13.10.11, Πρόταση απόφασης του Ευρωπαϊκού Κοινοβουλίου και του Συμβουλίου σχετικά με την κινητοποίηση του ΕΤΠ (αίτηση EGF/2011/005 PT/Norte-Centro Automotive που υποβλήθηκε από την Πορτογαλία).


�	COM(2011) 420 της 11.7.11, Πρόταση απόφασης του Ευρωπαϊκού Κοινοβουλίου και του Συμβουλίου σχετικά με την κινητοποίηση του ΕΤΠ ( αίτηση /2009/019 FR/Renault που υποβλήθηκε από την Γαλλία).


�	COM(2009) 104 της 25.2.2009, «Αντίδραση ενώπιον της κρίσης της ευρωπαϊκής αυτοκινητοβιομηχανίας».


�	ΓΔ Επιχειρήσεων και Βιομηχανίας: «Impact of the economic crisis on the manufacturing and construction industries – April 2009 update» («Αντίκτυπος της οικονομικής κρίσης επί των μεταποιητικών και κατασκευαστικών βιομηχανικών κλάδων– επικαιροποίηση Απριλίου 2009) (http://ec.europa.eu/enterprise/newsroom/cf/itemshortdetail.cfm?lang=fr&tpa_id=0&item_id=3437). 


�	"Industrie francilienne: des emplois plus qualifiés et moins industriels", INSEE, décembre 2011 («Η βιομηχανία στην Ile de France: θέσεις εργασίας ανώτερων προσόντων και λιγότερο βιομηχανικού χαρακτήρα», INSEE, Δεκέμβριος 2011)


	� HYPERLINK "http://www.insee.fr/fr/insee_regions/idf/themes/alapage/alap378/alap378.pdf"��http://www.insee.fr/fr/insee_regions/idf/themes/alapage/alap378/alap378.pdf� 


�	Τα σύνολα δεν αντιστοιχούν λόγω στρογγυλοποιήσεων.


�	ΕΕ C 139 της 14.6.2006, σ. 1.


�	ΕΕ L 406 της 30.12.2006, σ. 1.


�	ΕΕ C […] της […], σ. […].

